Китка
Народна песен

chitanka.info

Коня води, китка вие,

Дане ле, хубава Дане, байова,

навила е десет китки,

десета е продумала:

— Не ме давай на момите,

че момите мъдро ходят,

мъдро ходят, лудо носят —

вечер додат от хорото,

захвърлят ме, подмятат ме.

Ами ме дай на момците,

че момците лудо ходят,

лудо ходят, мъдро носят —

вечер додат от хорото,

поскътат ме, потупат ме.

потупат — другаде „потопят“.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.